  Майя Бывальцева Удмуртиысь Кун Кенешлэн юртаз 10-тӥ южтолэзе Йӧскалык собранилэн пумиськонэз — «Удмурт Кенеш» огазеяськонлэн Пичи Кешенез ортчоз. Чакланъёсъя, кенешонэ пыриськозы йӧскалык собранилэн 80 ёзчиосыз. Соос вань удмуртъёслэн тулыспалэ ортчем ӧтчамазы быръемын. «Удмурт Кенешлэн» интыосысь 40 огазеяськонъёсызлэн ёзчиосызлы исполкомез бырйыны ӵектозы. Отчы 29 мурт пыроз. Ӵапак соос ӧтчамъёс куспын (4 ар) огазеяськонэн кивалтозы но ужъёсты радъялозы. «Удмурт Кенешлэн» президентэз Татьяна Ишматова верамъя, Пичи Кенешлэн ужаз пыриськозы Ассоциацилэн Пермь шаерысь, Татарстанысь, Башкортостанысь, Киров, Свердловск улосвылъёсысь ёзэтъёсызлэн ыстэм муртъёссы. Озьы ик йӧскалык собрание вице-президентъёсты быръёз но, XIII ӧтчамлэн куремзъя, «Удмурт Кенешлэн» вылӥ тӧрлыкезлэсь Резолюцизэ юнматоз.  Тодэ вайытом, Пичи Кенеш ӧтчамъес куспын араз ӧжытсэ кык пол люкаськылэ но йӧскалык огазеяськонэн кивалтонъя лэчыт ужпумъёсты сэрттэ-пертче. Тегъёс: Ижкар Удмуртия УдмуртКенеш ПичиКенеш  